A Kandó Kálmán Villamosmérnöki Kar weboldala

Regisztrációs heti programok Gólyáknak
2025-09-01 08:15 - 2025-09-04 18:00 UTC
Letöltés: Regisztrációs heti programok gólyáknak

Registration week programme for freshers
2025-09-02 09:45 - 16:00
Download: Registration week programme for freshers

Kutatók Éjszakája 2025.
2025-09-26 14:00 - 21:00

Az öngondozás, a mértékletesség és a felépülés - mindjárt itt a Száraz November!
2025-10-30 17:00 - 18:30 | 1084 Budapest, Tavaszmező utca 15-17.
Az Örömök Urai című előadás, az örömök feletti kontroll, és a mértékletesség erényének témakörét járja körbe, kitágítva a drogokról folyó diskurzust a viselkedéssel létrejövő örömforrások irányába is.
A előadás célja az, hogy a hallgatók megismerjék a kortárs drogjelenség legfontosabb jellemzőit, valamint az öngondozó programokban rejlő lehetőségeket.
Az előadó Dávid Ferenc biopolitikai szakértő, a Kék Pont Alapítvány Innovációs Munkacsoportjának a vezetője.
A Kandó Kálmán Villamosmérnöki Kar szervezésében szeretettel várunk!
Időpont: 2025. október 30. 17.00 óra
Helyszín: 1084 Bp. Tavaszmező u. 17. A. ép. I. em. 122. Tanácsterem

LCA Konferencia
2025-11-05 08:00 - 2025-11-06 17:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
Húsz év az életciklus-szemlélet jegyében – Konferencia a fenntarthatóságért”

XX. LCA konferencia – 2025. november 5-6. – Budapest, Óbudai Egyetem Kandó Kálmán Villamosmérnöki Kar, Budapest VIII., Tavaszmező utca 17.
2025-ben ünnepeljük a magyarországi LCA Konferencia 20. évfordulóját.
A jubileumi eseményt ebből az alkalomból kétnapos, kibővített programmal szervezzük meg, hogy méltóképpen emlékezzünk meg az elmúlt két évtized eredményeiről, és közösen tekintsünk előre a következő időszak kihívásaira és lehetőségeire.
A konferencia célja, hogy összekapcsolja a kutatókat, iparági szereplőket, döntéshozókat és civil szervezeteket, illetve elősegítse az LCA (Life Cycle Assessment – Életciklus-értékelés) módszertanának szélesebb körű alkalmazását a fenntarthatósági átmenet különböző területein.

Központi téma: A fenntarthatóság értékelése komplex rendszerekben
Az idei konferencia központi témája a fenntarthatósági törekvések hatékonyságának mérése és nyomon követése LCA és kapcsolódó értékelési módszerek segítségével. Kiemelt figyelmet fordítunk a különböző szektorokban zajló gyakorlati alkalmazásokra, a módszertani újításokra, valamint a körforgásos gazdaság és klímasemlegességi célkitűzések LCA-alapú támogatására.

XLI. Kandó Konferencia
2025-11-06 08:00 - 2025-11-08 17:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
További információk:
https://konf.kvk.uni-obuda.hu/

Trefort Ágoston Szakképzés- és Felsőoktatás-pedagógiai Konferencia
2025-11-06 08:00 - 2025-11-08 17:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
További információk:
https://trefortkonf.kvk.uni-obuda.hu/

PhD Workshop 2025
2025-11-11 14:00 - 17:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
Egyetemünk, és a Kandó Kálmán Villamosmérnöki Kar fontos jelmondata a „Tehetség – Siker – Közösség”. Ezt a jelmondatot komolyan vesszük, mind a Hallgatói, mind a Munkatársi közösségünkben. A Kandó Kálmán Villamosmérnöki Karon Munkatársaink és Kollégáink tehetséggondozása és a Kollégák tudományos ranglétrán történő előmenetele kiemelten fontos. Kollégáink sikere a Közösségünk sikere!
Minikonferenciánk helyszíne: 1084 Budapest, Tavaszmező u. 17. „A” épület „Tanácsterem”
A konferencia ideje: 2025. november 11.
Konferencia megnyitása: 14:00
Minikonferenciák célja az, hogy megismerjük, megismerhessük egymás kutatásait, a kutatások során felmerült problémákat.
Minikonferenciánkra előadónak elsősorban PhD fokozatszerzés előtt álló kutatóinkat várjuk. Résztvevőként várjuk a témavezetőket és minden érdeklődőt. A minikonferencia része egy kötetlen beszélgetés és eszmecsere, melyen „workshop” jelleggel cserélünk gondolatokat. A workshop keretében a tudományos fokozattal rendelkezők igyekeznek hasznos tanácsokat adni.
A konferencia lehetőséget ad a PhD hallgatóknak, hogy eredményeiket, téziseiket publikálják.
További információk:
https://phdworkshop.kvk.uni-obuda.hu/

Tudományos Diákköri Konferencia a Kandó Karon
2025-11-12 13:45 - 18:00
A Kandó Kálmán Villamosmérnöki Karon megrendezésre kerülő 62. Tudományos Diákköri Konferencián a hallgatók bemutatják a legfrissebb tudományos kutatási eredményeiket.
Részletek:
http://kvk.uni-obuda.hu/hallgatok/tdk

Forma és szellem – Miért szeretjük a japán kultúrát?
2025-11-13 17:00 - 18:30 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
Vendégünk: Várhelyi Judit
Több, mint két évtizedet élt Tokióban, ahol építészként és egyetemi oktatóként mélyült el a japán kultúrában. Az ikebana, a japán virágrendezés művészete különösen közel áll hozzá – építészként vonzotta őt a vonalak rajzos szépsége, a maréknyi anyag formálta tér. Mesterétől, Suisen Takagi senseitől kapta virágnevét is: Suisho, azaz ’kristály’.
🎓 Jelenleg a Moholy-Nagy Művészeti Egyetemen tanít japán esztétikát és designkultúrát, valamint ikebana tanfolyamokat vezet.
💬 Az előadás során szó lesz arról, hogyan fonódik össze forma és szellem a japán kultúrában, és miért vonzódunk hozzá ennyire – legyen szó építészetről, művészetről vagy a mindennapok esztétikájáról.
✨ Gyere el, ha érdekel a japán kultúra mélysége, szépsége és filozófiája!
📢 A belépés díjtalan, a Kandó Kar szervezésében szeretettel várunk!
🗓 2025. november 13. (csütörtök), 17:00–18:30
📍 1084 Budapest, Tavaszmező utca 17., A épület, I. emelet, Tanácsterem

Óbudai Egyetem Alumni Bál 2025
2025-11-21 19:00 - 2025-11-22 03:00 | 1034 Budapest, Bécsi út 96/b
Egy este, amikor minden újra összeér.
Találkozz újra régi barátaiddal, idézd fel a felejthetetlen egyetemi pillanatokat és éld át azt a különleges hangulatot, amit csak az Óbudai Egyetem közössége adhat.
Az elegáns esemény során élőzenés vacsora, borkóstoló és kötetlen beszélgetések várnak rád, hogy újra találkozhass régi évfolyamtársaiddal és új kapcsolatokat is építhess az alumni közösségen belül.
Időpont: 2025. november 21. (péntek)
Helyszín: 1034 Budapest, Bécsi út 96/b, BA épület
(Beléptetés kizárólag a Doberdó út felőli bejáraton keresztül történik.)
Jegyvásárlás: https://jegyportal.oenonprofit.hu/ticket/index
Határidő: 2025. november 20. 23:59, vagy a készlet erejéig.
További részletek: https://fb.me/e/7Ryr1h3GN
Ne maradj le az Óbudai Egyetem legkülönlegesebb estjéről, ahol a múlt és a jelen újra találkozik.

Nyílt nap a Kandón
2025-12-03 08:30 - 11:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
Érdekel az elektronika, a robotika vagy az informatika világa?
Gyere el a Kandóra, ismerd meg képzéseinket, laborjainkat és találkozz oktatóinkkal, hallgatóinkkal!
Tedd fel kérdéseidet, szerezz valós képet a mérnöki pályáról, és lépj egy lépéssel közelebb a jövődhöz!
Időpont: 2025. december 3. • 8:30–11:00
Helyszín: 1084 Budapest, Tavaszmező u. 17. • TG.F.17. terem
Várunk szeretettel! ⚡️

Nyílt nap a Kandón
2025-12-04 10:00 - 13:00 | 1034 Budapest, Bécsi út 96/b
Érdekel az elektronika, a robotika vagy az informatika világa?
Gyere el a Kandóra, ismerd meg képzéseinket, laborjainkat és találkozz oktatóinkkal, hallgatóinkkal!
Tedd fel kérdéseidet, szerezz valós képet a mérnöki pályáról, és lépj egy lépéssel közelebb a jövődhöz!
Időpont: 2025. december 4. • 10:00–13:00
Helyszín: 1034 Budapest, Bécsi út 96/b. • F.09. terem
Várunk szeretettel! ⚡️

A mindennapok esztétikája
2026-01-21 15:00 - 16:00 | 1034 Budapest, Bécsi út 96/b
Várhelyi Judit design szakember, egyetemi oktató és ikebana művész, a japán kultúrát bemutató nagy sikerű előadásának második része a mindennapok szépségéről szól.
Arra ad példát, hogy a nap mint nap megélt harmónia és életerő egyaránt táplálkozik a japán szépségből és az odafigyelés, a tisztelet, az alaposság hagyományából.
A mindennapok esztétikája nem csak a tradicionális élet része, hanem áthatja a kortárs művészeteket, például a manga és anime világát, és ott rejtőzik Japán gazdasági sikere mögött is.
Időpont: 2026. január 21. 15.00-16.00
Helyszín: 1034 Budapest, Bécsi út, 94-96., ‘C’ épület, MVM Aula
https://www.ikebanaontheroad.com/mystory

Kamuti Hajnalka

Várunk az Óbudai Egyetem Kandó Kálmán Villamosmérnöki Kar nyílt napjára Józsefvárosba!
2026-01-28 10:00 - 13:30 | 1084 Budapest, Tavaszmező utca 15-17.
Érdekel, hogyan működik a világ körülötted? Szeretnél részt venni az energiarendszerek vagy elektromos rendszerek fejlesztésében, dolgoznál olyan technológiákkal, amelyek meghatározzák a következő évtizedet? Akkor itt a helyed!
A Kandó Kálmán Villamosmérnöki Karunk villamosmérnöki és energetikai képzései valódi, gyakorlati tudást adnak. Ha pedig szeretnél műszaki tudást átadni másoknak, akkor szintén nálunk a helyed: szakoktatói vagy tanári képzéseinken pedagógiai és mérnöki készségeid fejlesztheted.
Ismerj meg minket nyílt napjainkon:
2026. január 28. 10:00 1084 Budapest, Tavaszmező u. 17.
2026. január 29. 17:00 1034 Budapest, Bécsi út 96/b.
Tudj meg többet alapképzéseinkről!
energetikai mérnöki
szakoktató
villamosmérnöki (angol nyelven is, Kaposvár is)
villamos-üzemmérnöki (Salgótarján is)
További info:
https://kvk.uni-obuda.hu/felvetelizoknek/
Az Óbudai Egyetem nyílt napjai:
https://felveteli.uni-obuda.hu/nyilt-napjaink/
#nyíltnap #felvételi #felvételi2026 #legyélegyetemista #óbudaiegyetem

Várunk az Óbudai Egyetem Kandó Kálmán Villamosmérnöki Kar nyílt napjára Óbudára!
2026-01-29 17:00 - 20:00 | 1034 Budapest, Bécsi út 96/b

MEGHÍVÓ - Dr. Borsányi János tiszteletére rendezett emlékülés és emléktábla avatás
2026-02-05 14:00 - 16:00 | 1084 Budapest, Tavaszmező utca 15-17.
MEGHÍVÓ
Az Óbudai Egyetem Kandó Villamosmérnöki Kara tisztelettel meghívja Önt
a hazai világítástechnikai oktatás meghatározó alakja,
Dr. Borsányi János
tiszteletére rendezett emlékülésre és az emléktáblája ünnepélyes avatására.
Időpont: 2026. február 5., csütörtök 14:00 óra
Helyszín: Óbudai Egyetem, TB épület, Mozi terem (1084 Budapest, Tavaszmező u. 15.)
Részvétel: A rendezvény nyílt és ingyenes, minden tisztelőt, egykori kollégát és tanítványt szeretettel várunk.
Regisztráció: kérjük jelezze részvételi szándékát a https://tiny.cc/Borsanyi oldalon
Az esemény programja:

Megnyitó – Tompos Péter, a Mikroelektronikai és Technológia Intézet tanszékvezetője.
A megjelentek köszöntése a Kandó Kar nevében – Prof. Dr. habil. Szabolcsi Róbert DSc. dékán.
Visszaemlékezés a világítástechnikai szakma képviseletében – Schwarcz Péter, a MEE Világítástechnikai Tásaság elnöke.
Borsányi János oktatói és szakmai munkásságának felidézése pályatársak, tanítványok és a család részéről – Gröller György, Molnár Károly Zsolt, Dr. Nádas József, Borsányi Csilla.
Emléktábla felavatása a tiszteletére elnevezett Borsányi Világítástechnikai laboratórium bejáratánál (TB épület, földszint).

Emlékezzünk együtt arra az iskolateremtő egyéniségre, akinek szakmai életműve és emberi példamutatása ma is az egyetemi közösségünk szerves része.

XVII. LED Konferencia – Fókuszban az ember és a fény
2026-02-10 08:30 - 2026-02-11 18:00 | 1034 Budapest, Bécsi út 96/b
A LED Konferencia 2026-ban ismét az Óbudai Egyetemen várja mindazokat, akik a világítástechnika jövőjét formálják.
Február 10-11. között a szakma legnagyobb hazai találkozója újra megtölti a tereket innovációval, valódi tapasztalatokkal és inspiráló előadásokkal. Mérnököknek, tervezőknek, gyártóknak, üzemeltetőknek ez az esemény egyszerre tudásfrissítés, kapcsolatépítés és trendkövetés.
Az idei program a spektrális mérnöki kihívásoktól a human-centric megközelítésekig szinte minden fontos területet lefed. Szó lesz többek között a valós spektrumok színességi kérdéseiről, a LED-es multispektrális világítótestek teljesítményoptimalizálásáról, az UV LED-ek új generációjáról, a sportvilágítás gyakorlati tapasztalatairól és a jó megvilágításmérés feltételeiről. A tervezés és üzemeltetés oldaláról érkeznek előadások az okosotthon-integrációtól a lámpatest direktíva friss szabványain át a LED-ek második életéig.
A konferencia nemcsak a technológiáról, hanem az emberről és a környezetről is szól: az egészséges nappali fény szerepétől a fenntarthatósági kérdésekig.
Ha szeretné látni, merre tart a világítástechnika és hogyan formálódik a jövő, ott a helye 2026-ban is a LED Konferencián.
Időpontja: 2026.02.10-11. (kedd-szerda),
Helyszíne: Óbudai Egyetem, Bécsi úti telephely (1034 Budapest, Bécsi út 96/B.), AudMax.
Program és további információ itt található:
https://vilagitas.org/2026/01/05/xvii-led-konferencia-regisztracio/
Minden érdeklődőt szeretettel várunk!

E-busz projekt bemutatkozása
2026-02-17 16:00 - 17:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
A Kandó Kálmán Villamosmérnöki Szakkollégium Fenntarthatóság Kutató Klubjának következő rendezvénye:
https://kando-szakkoli.uni-obuda.hu/e-busz-projekt-bemutatkozasa/
Szeretettel várjuk rendezvényünkön!

Fraktálok a gyakorlatban – műszaki alkalmazás élő példán!
2026-02-17 17:00 - 19:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
A Kandó Kálmán Villamosmérnöki Szakkollégium szeretettel meghív minden érdeklődőt

„A fraktálok alapfogalmai és alkalmazása egy műszaki feladatra” című előadására.

Előadó: Dr. Kohut József egyetemi docens
Időpont: 2026. február 17. (kedd) 17:00
Helyszín: Óbudai Egyetem, Tavaszmező utca – A épület, Tanácsterem
Miről lesz szó?
• Bevezetés a fraktálok világába
• Járműkényelmesség mérése fraktálalapú módszerekkel
• Hallgatói projektindítás – közös munka egy valós mérnöki problémán

Az előadás ingyenes, de regisztrációhoz kötött!
Regisztráció és részletek:
https://kando-szakkoli.uni-obuda.hu/a-fraktalok-alapfogalmai-es-alkalmazasa-egy-muszaki-feladatra-eloadas/

Várunk mindenkit, akit érdekel a matematika, a mérnöki alkalmazások és a gyakorlatorientált kutatás!
#kkvszk

Forma és szellem - Japán hagyományok a manga és anime világában
2026-02-18 15:00 - 16:00 | 1084 Budapest, Tavaszmező utca 15-17.
Japán hitvilága, egyedi esztétikai érzékenysége mélyen beágyazódik a mangák és animék történeteibe. A képregények és rajzfilmsorozatok élvezetének fontos eleme a kulturális elmerülés: az, hogy a nézők közvetett módon, a karakterek életén keresztül, megtapasztalhatják egy távoli világ életét, hagyományát és legendáit.
Az előadás-sorozat februárban azt mutatja be, hogyan jelenik meg a hagyományos japán kultúra a mangák és animék világában.
Az animék egyik leggyakrabban visszatérő témája a japán mitológiához való erős kötődés. Sárkányok, rókaszellemek, szamurájok, vagy gyerekek, akik jókaikkal barátkoznak és démonvadászok, akik onikkal harcolnak – a japán mitológia extravagáns alakjai beépültek a Naruto, az Inuyasha, a Noragami és más filmek történetébe.
A legtöbben valószínűleg Mijazaki Hajao klasszikusait ismerik, mint a Totoro – A varázserdő titka, a Vadon hercegnője, vagy a Chihiro Szellemországban. Mindhárom film számos szálon kötődik a shinto vallás szellemiségéhez.
Időpont: 2026. február 18. (szerda) 15.00-16.00
Helyszín: Tavaszmező utcai campus, A. épület, Tanácsterem, I. em. 122.
A Kandó Kar szervezésében szeretettel várjuk az érdeklődőket az áprilistól induló Ikebana kézműves workshopokra is!

THYSSENKRUPP fejlesztőközpont látogatás I.
2026-02-20 13:00 - 16:00 | 1117 Budapest, Budafoki út 56.
A Kandó Kálmán Villamosmérnöki Szakkollégium meghív minden érdeklődőt következő programjára.
Esemény: THYSSENKRUPP COMPONENTS TECHNOLOGY HUNGARY céglátogatás
Időpont: 2026.02.20. 13:00
Találkozó: 1117 Budapest, Budafoki út 56. 2026.02.20. 12:30
A program ingyenes, de regisztrációhoz kötött.
THYSSENKRUPP fejlesztőközpont látogatás I. – KKVSZ

Labirintusverseny 2026 – Foglalkozás I.
2026-02-24 17:00 - 18:00 | 1084 Budapest, Tavaszmező utca 15-17.
Szívesen építenél autonóm robotot?
Kipróbálnád magad egy valódi mérnöki kihívásban?
Érdekel, hogyan lehet egy labirintusból gyorsabban kijutni, mint mások?
👉 Akkor itt a helyed a IV. Labirintusverseny első, nyitó ismertető foglalkozásán!
Az eseményen bemutatjuk:

a verseny célját és menetét,
a szabályrendszert és pályatípusokat,
az alkatrészcsomagot és technikai lehetőségeket,
valamint válaszolunk minden kérdésre, ami a robotépítéssel, programozással vagy a csapatindulással kapcsolatos.

Ez az alkalom ideális, ha:

még csak gondolkodsz az induláson,
csapatot keresel,
vagy szeretnéd már az elején jól megérteni a műszaki és stratégiai kereteket.

📍 Időpont: 2026.02.24. 17:00
📍 Helyszín: OE Tavaszmező u. 17. A. épület 1. emelet 122. (Tanácsterem)
👥 Kinek szól? Egyetemistáknak, középiskolásoknak, kezdőknek és haladóknak egyaránt
Ne maradj le!
Labirintusverseny 2026 – Foglalkozás I. – KKVSZ
Várunk minden érdeklődőt sok szeretettel,
a Labirintusverseny szervezői

Miért TDK? Mit nyerhetsz vele mérnökhallgatóként?
2026-02-25 17:00 | 1084 Budapest, Tavaszmező utca 15-17.
Ha mindig is érdekelt a TDK világa és szeretnél több információt megtunk a konferenciáról, akkor 2026.02.25-én az OE, Tavaszmező, A épület 1. emelet Tanácstermében a helyed!
Ismerd meg a korábbi résztvevő hallgatók és oktatók történetét, tudj meg több információt a folyamatról!
Az esemény ingyenes, de regisztrációhoz kötött.
Miért TDK? Mit nyerhetsz vele mérnökhallgatóként? – KKVSZ

IEEE CANDO EPE 2026
2026-05-26 08:00 - 2026-05-28 21:00 | 1084 Budapest, Tavaszmező utca 15-17.

Magyar Nevelés- és Oktatáskutatók Egyesülete Konferencia – HUCER 2026
2026-05-28 08:00 - 2026-05-29 22:00 | Óbudai Egyetem Kandó Kálmán Villamosmérnöki Kar, Tavaszmező u. 15-17., Budapest, 1084, Magyarország
Végleges program innen letölthető:
Programterv_2026_HuCER-2.pdf

HUCER 2026

Nevelési-oktatási innováció és hagyomány a digitális korban
Óbudai Egyetem, 2026. május 28-29.
Helyszín: 1084 Budapest, Tavaszmező utca 17. (A. épület és G. épület termeiben)
A 21. század tanítása–tanulása a digitalizáció, a digitális technológiák, a mesterséges intelligencia és a hálózati tanulási formák révén új dimenziókat nyitott. A tanítás és a tanulás folyamatai átalakulnak: a kutatás alapú megközelítések, a kreatív problémamegoldás, az algoritmikus gondolkodás, valamint az adatalapú oktatási és nevelési innovációk egyaránt formálják a pedagógiai gyakorlatot. A konferencia célja, hogy bemutassa és megvitassa a tanítás–tanulás legújabb trendjeit történeti kontextusban, valamint elősegítse a kutatási eredmények gyakorlati hasznosítását a digitális korban.
A konferencia kiemelt témakörei:

Kutatás alapú oktatás és tanulásfejlesztés
Pedagógiai innovációk és technológiai megoldások a tanulás támogatására
Mesterséges intelligencia és digitális etika az oktatásban, viták és dilemmák
Adatalapú pedagógia és tanuláselemzés
A digitális tanulás kihívásai a digitális korban
Tanulói kreativitás, önszabályozás és motiváció fejlesztése
Új tanulási környezetek: hibrid, online és kiterjesztett valóságú oktatás
Tanári szerepek és kompetenciák átalakulása
Ifjúsági és egyéb veszélyeztetett csoportok, társadalmi sebezhetőség és az oktatás
Egyenlő hozzáférés, inklúzió és társadalmi igazságosság a digitális oktatásban
Oktatási ökoszisztémák és interdiszciplináris tanulási modellek
Környezeti nevelés és fenntarthatóság az oktatás szolgálatában

A felsorolt témák az oktatás minden szintjét és szereplőjét érintik a formális, nonformális és informális tanulás területén. A konferencia hidat kíván képezni az oktatás, a kutatás és az innováció között, feltérképezve azokat az új utakat, amelyek a tanulás jövőjét formálják, és reflektálnak a felmerülő vitákra, dilemmákra.
A konferencia nyitott minden oktatásban dolgozó szakember és érdeklődő számára, a kutatóktól a gyakorlati pedagógusokon át a döntéshozókig, lehetőséget biztosítva az innovatív tanulási és tanítási megközelítések megosztására és közös gondolkodásra.
A rendezvény szervezője:
Magyar Nevelés- és Oktatáskutatók Egyesülete (Hungarian Educational Research Association – HERA)
A rendezvény társszervezője: Óbudai Egyetem
További szervezők: KultúrÁsz Közhasznú Egyesület
Konferencia információk
Az absztraktokat gyűjtjük, elbíráljuk és elektronikus absztraktkötetben közzétesszük. A konferencia nyelve magyar és angol. Kérjük, hogy olyan nyelven készítse el az absztraktját, amely nyelven be kívánja mutatni. A konferencia napjain a hera.org.hu oldalon megtekinthetőek lesznek a konferencia alábbi anyagai:
HUCER 2026. programfüzet
HUCER 2026. absztraktfüzet
Az absztraktfüzet ISBN számot csak a konferenciát követően kap, és abban csak a konferencián a szerzője (többszerzős bemutató esetén legalább egyik szerzője) által bemutatott előadások/poszterek absztraktjai érhetőek el.
Tervezett program:

HERA közgyűlés
A HERA elnökségének köszöntője
Plenáris előadások
Báthory Díj, HERA-ért díj és publikációs díjak átadása
Szekcióülések a HERA szakosztályainak tematikájában magyar és angol nyelven

A HERA szakosztályainak témaköreiben várunk absztraktokat magyar vagy angol nyelven: https://hera.org.hu/hera/szakosztalyok.
Lehetőséget biztosítunk az ECER 2026 konferenciára jelentkezettek számára, hogy előadásukat angol nyelven ezen a konferencián is bemutassák.
Formai követelmények:
A jelentkezők min. 2000 és max. 5000 karakteres absztraktban, 3-5 kulcsszó megjelölésével együtt foglalják össze témájukat a jelentkezésükhöz. Az absztrakt kötelező részei és értékelési szempontjai:

a témaválasztás indoklása, a kutatás elméleti kereteinek a kidolgozottsága, a kutatási előzmények bemutatása,
a kutatás céljának pontos meghatározása, a kutatási kérdések/hipotézisek újszerűsége,
a kutatási módszer helytállósága,
a kutatási eredmények megalapozottsága, újszerűsége,
a kutatás elméleti, gyakorlati jelentősége,
egyértelmű, világos és nyelvileg helyes megfogalmazás,
a hivatkozott irodalom pontos felsorolása.

A konferencia szervezői az egyes szakosztályokba jelentkezők számától, az absztrakt témájának a konferenciatémához való illeszkedésétől és az absztraktra kapott pontszámoktól függően döntenek arról, hogy a benyújtott absztrakt szekcióelőadás vagy poszterbemutató formájában fogadható-e be. A benyújtott absztraktok várhatóan 2/3-a előadás, 1/3-a poszter formájában kerül befogadásra. A benyújtott poszterek között Best Poster díjakat osztunk ki. A Best Poster díjazásnál a tudományos-szakmai színvonal mellett a kreatív, látványos és újszerű megjelenítés a legfőbb döntési szempont. A díj felhívása elérhető: https://hera.org.hu/best-poster-dij
Egy személy maximum három absztraktban lehet érintett szerzőként vagy társszerzőként, amelyek közül csak egyben lehet elsőhelyes szerző. Aki ezt a jelentkezési feltételt megsérti, azt a tudományos bizottság a konferencia részvételből kizárhatja. Egy absztrakt csak egy szakosztályba nyújtható be.
Online jelentkezési lap elérhető: https://konferencia.org.hu/regisztracio
További információk kérhetők a rendezvény szervezőitől az info@hera.org.hu e-mail címen. Várjuk az előadók és poszterbemutatók jelentkezését 2026. március 30-ig, a konferencia előadás/poszterbemutató nélküli résztvevők 2026. március 16-tól április 30-ig regisztrálhatnak.
Részvételi díjak
A HERA tagok esetén felhívjuk a figyelmüket, hogy kedvezményes részvételi díjra a tagdíjat (3.000 Ft/fő) befizetettek részére van lehetőség, amit csak magánszemély fizethet be. (De egy magánszemély befizetheti több tag díját is, ebben az esetben a megjegyzés rovatban jelezve, hogy kiknek a tagdíja.) Tagdíjról nem kerül kiállításra számla az aktuális számviteli szabályok szerint. A kedvezményes részvételi díjra csak azok a HERA tagok jogosultak, akik a HERA tagsági jelentkezésüket április 15-ig benyújtják, és az április 24-ei vezetőségi ülésen felvételt nyernek.
HERA tagok konferencia részvételi díja 20.000 Ft/fő.
Nem HERA tagok konferencia részvételi díja 30.000 Ft/fő.
Amennyiben céges számlára van szükség (pl. több konferencia résztvevő költségének együttes befizetése esetén), akkor a heraevkonyvek@gmail.com email címen jelezzék számunkra. Csak min. 5 fős csoportos befizetések esetén küldünk előzetesen számlát. Kérjük, hogy mindenki más a helyszínen készpénzben
fizessen az adminisztráció egyszerűsítése érdekében!! Átutalási határidő előzetesen kért csoportos céges számla esetében: 2026. május 08. A konferencia felhívása és a jelentkezés lehetősége szabadon terjeszthető a kollégák, tanítványok és érdeklődők körében!
HERA Évkönyv:
Az elfogadott és előadott kutatási témák szerzői közül megadott számú szerzőt felkérünk, hogy nyújtsanak be tanulmányt a HERA Évkönyvébe, ami a konferenciát követően fog megjelenni. A beérkezett tanulmányokat első körben a szakosztályvezető, majd ezt követően egy „vak” lektor bírálja. A két bírálat és a beérkezett tanulmányok száma alapján a szerkesztőbizottság dönt a megjelenő tanulmányok számáról és ehhez kapcsolódóan arról a pontszámról, amely felett a tanulmányok bekerülhetnek a kötetbe. A tanulmányok beküldéséről a felkért szerzőket külön levélben tájékoztatjuk.
A konferencia tudományos bizottsága:

Elnök: Juhász Erika PhD, tanszékvezető, főiskolai docens (Debreceni Egyetem), a HERA elnöke
A konferencia helyszíni elnöke: Molnár György PhD. habil, egyetemi tanár, tanárképzésért felelős vezető, szakcsoportvezető (Óbudai Egyetem), a HERA IKT szakosztály társelnöke
A konferencia helyszíni társelnöke: Pogátsnik Monika PhD habil, egyetemi docens, oktatási dékánhelyettes (Óbudai Egyetem), a HERA kiadványkoordinátora
Kozma Tamás DSc, professor emeritus (Debreceni Egyetem), a HERA alapító elnöke
Jancsák Csaba PhD habil, egyetemi docens (SZTE BTK), a HERA alelnöke
Mrázik Julianna PhD habil, tanszékvezető, egyetemi docens (PTE BTK), a HERA alelnöke
Kattein-Pornói Rita PhD, adjunktus (Budapesti Műszaki és Gazdaságtudományi Egyetem), a HERA szakosztályi koordinátora
Erdei Gábor PhD, adjunktus (Debreceni Egyetem), a HERA nemzetközi koordinátora
Németh István PhD, egyetemi docens, kutatási dékánhelyettes (Óbudai Egyetem)
Makó Ferenc, PhD, adjunktus, tanszékvezető (Óbudai Egyetem)
Mészáros Attila, PhD habil, egyetemi docens (Óbudai Egyetem)
Vass Vilmos, PhD habil, egyetemi docens (Óbudai Egyetem)
Lükő István C.Sc. habil, ny. egyetemi tanár (SOE, PTE)
Valamint a HERA szakosztályvezetői: https://hera.org.hu/hera/szakosztalyok/

A konferencia szervezőbizottsága:

Elnök: Molnár György PhD habil, egyetemi tanár, tanárképzésért felelős vezető, szakcsoportvezető (Óbudai Egyetem), HERA IKT szakosztály társelnöke
Társelnök: Pogátsnik Monika PhD habil, egyetemi docens, oktatási dékánhelyettes (Óbudai Egyetem), a HERA kiadványkoordinátora
Titkár: Huszti Zsolt PhD (Óbudai Egyetem)
Takács-Miklósi Márta PhD, adjunktus (Debreceni Egyetem), a HERA általános titkára
Dancs Katinka PhD, adjunktus (SZTE BTK), a HERA szervezőtitkára
Szabó Dóra doktorjelölt (DE BTK), a HERA kommunikációs koordinátora
Pete Nikoletta, alelnök (KultúrÁsz Közhasznú Egyesület)
Holik Ildikó, PhD habil, egyetemi docens (Óbudai Egyetem)
Tomory Ibolya, PhD, adjunktus (Óbudai Egyetem)
Nagy Katalin, tanársegéd (Óbudai Egyetem)
Lábasné Grega Ildikó, igazgatási ügyintéző (Óbudai Egyetem)
Közreműködnek: az Óbudai Egyetem munkatársai, a HERA ÓE tagszervezete

MEGHÍVÓ Borsányi–Lantos Hallgatói Ankét 2026
2026-06-19 09:00 - 13:00 | 1084 Budapest, Tavaszmező utca 14-18 – TG épület
FIGYELEM!!! Programváltozás! A rendezvény 13:00 óráig tart!

A Világítástechnikai Társaságban több mint három évtizedes hagyomány, hogy a Hallgatói Ankét nevű minikonferencián mutatkoznak be a frissen végzett, illetve végzős hallgatók. 2018-tól ennek Borsányi–Lantos Hallgatói Ankét a neve, emlékezve dr. Borsányi Jánosra és dr. Lantos Tiborra, a két kiemelkedő világítástechnikai tanárra. A rendezvényen BSc, MSc és Világítástechnikai szakmérnök hallgatók világítástechnikai témájú dolgozataiból mutatunk be egy válogatást. Az Ankét – immár hagyományosan – jó alkalom a frissen végzett szakemberek bemutatkozására a Világítástechnikai Társaság szakmai közösségének, a világítástechnikában érdekelt üzleti szereplőknek és a fiatal kollégáknak egymás kölcsönös megismerésére. Megtisztelő, hogy az idei Ankétnak az Óbudai Egyetem ad otthont.
Időpont: 2026. június 19. péntek 9:00–13:00
Helyszín: Óbudai Egyetem Kandó Kálmán Villamosmérnöki Kar,
1084 Budapest, Tavaszmező u. 14-18. G épület, F18 előadó
Szervező: MEE Világítástechnikai Társaság
Részletes program:
MEGHÍVÓ-Hallgatói_Ankét_2026
Szeretettel várunk minden kedves kollégát, hallgatót és a világítástechnika iránt érdeklődő szakembert, tegyük együtt emlékezetessé a jövő mérnökgenerációjának szakmai bemutatkozását!

Schwarcz Péter Dr. Nádas József
VTT elnök VTT alelnök
